  Туспуктэм: Иван Коновалов Наталия Сильвестрова Удмуртиын туристъёслы «Удмуртия приглашает» мобильной ватсэт (приложение) ужаны кутскиз. Отын элькунысь дано интыосъя навигатор, билетъёс басьтыны сервис, 3D туръёсын но экскурсиосын виртуал музей ужа. Со сярысь Ижкар администрацилэн пресс-службаез ивортӥз. Озь ик ватсэтлы луыса лулчеберетэн но спортэн герӟаськем иворъёсын, тунсыко ужрадъёсын тодматскыны луоз. Со сяна, курортъёс но магазинъёс сярысь кулэ ивортодэт люкамын. Приложениез чӧлсконпусъя кыскыны карыны луэ. Та дыре со тест режимын ужа. Солэсь ужанзэ умоятон понна ӵектонъёсты Удмуртиысь туризмъя агентство info@visit-udmurtia.ru электрон почта пыр кутэ. Тодэ вайытом, Удмуртилэн нырысетӥез туризмъя йӧскалык маршрутэз кылдӥз. Тегъёс: Туризм Удмуртиысьтуризм Технологиос Удмуртия  